துளியேனும் அறிவதுகூ டாது; சின்னச் சொல்லேனும் வௌிப்படுதல் கூடா தென்றான்.  விழிபார்க்க எண்ணிடுமே உன்னை! யாரும் விலைபார்க்க இயலாத முத்தே! நானுன் வழிபார்த்து நிற்குமிடம் சொன்னால் நீயோ வரப்பார்த்து முகம்பார்த்துப் போவேன்! இல்லை ஒழிபார்த்துப் பார்த்துநீ! என்கின் றாயோ, ஒழிந்தேனென் றெண்ணிநீ எனைப்பு தைத்த குழிபார்க்கத் தான்வருதல் முன்னே சொன்னால் கோவையிதழ் சுவைபார்த்துப் போவேன்" என்றான்.  "மன்றிரண்டு தெரியுமன்றோ? அவற்றில் நெல்லி மரமிரண்டின் நடுவுள்ளபொதுமன் றுக்குள் இன்றிரண்டு நாட்களிலே வருவேன்! வந்தால் எனக்கிரண்டு பட்டாடை தருவீர்! மெல்ல ஒன்றிரண்டு பேசியபின் சுப்பல் ஒன்றை உளியிரண்டாய்த் தரித்ததுபோல் பிரிதல் வேண்டும்!